Líquid preat sense el qual no podríem viure | Revista\nLa importància de l'aigua : Líquid preat sense el qual no podríem viure\nLa vida és aigua, sense aigua no hi ha vida. El fet que l’aigua constitueixi al voltant del 60% del pes corporal en els homes i a prop del 50% en les dones prova àmpliament la seva importància per a la vida humana. Com que el teixit gras o adipós conté una quantitat escassa d’aigua, el percentatge total d’aigua en l’individu obès és inferior al que presenta el no obès. La relació entre el pes corporal total de l’aigua i el pes corporal lliure de greixos, que es denomina pes magre, és bastant constant: en un adult el pes total de l’aigua representa al voltant del 72% de la massa magra corporal. Aquest espai aquós es distribueix en tres compartiments: l’aigua de dins de les cèl·lules o espai intracel·lular, el líquid intersticial (situat entre les cèl·lules) i el líquid intravascular, que circula per dins dels vasos sanguinis. Com a curiositat s’ha d’assenyalar que el líquid extracel·lular té una composició iònica similar a la de l’aigua del mar, però més diluïda. Aquests tres compartiments aquosos estan en continu intercanvi per mantenir un equilibri correcte dins l’organisme.\nDependència total vers l’aigua\nL’aigua és un aliment veritablement extraordinari i essencial per a la vida: els aliments i els gasos es transporten en el medi aquós, els productes de rebuig s’expulsen del cos mitjançant l’orina i els excrements, l’aigua regula la nostra temperatura, lubrifica les nostres articulacions i contribueix de forma decisiva a donar estructura i forma al cos mitjançant la rigidesa que proporciona als teixits, ja que aquest preat líquid no és comprimible. A més, una hidratació correcta contribueix a mantenir la pell llisa i jove, ja que la deshidratació aguda o crònica provoca que la pell s’arrugui i s¿esquerdi amb facilitat.\nEncara que la pèrdua d’aigua pot excedir sovint el consum, el seu contingut al cos roman relativament estable al llarg del temps i, en cas de desequilibri, una nova ingesta de líquid permet ajustar en poc temps el nivell d’aigua que necessita el nostre cos.\nUn adult sedentari, en un ambient sense excés de calor i humitat, requereix uns dos litres i mig d’aigua al dia, que obté de tres fonts: del líquid que ingereix (al voltant de 1.200 ml), dels aliments que consumeix (aproximadament 1.000 ml), i del que produeix dins de l’organisme com a conseqüència del metabolisme, que equival a prop de 350 mil·lilitres. Les fruites i vegetals són els aliments que més aigua contenen.\nPer on s’elimina l’aigua\nL’aigua del cos es perd a través de l’orina, la pell, la respiració i la defecació. Per l’orina excretem una mica més d’un litre diari i aquest camí esdevé fonamental per eliminar determinats productes resultants del metabolisme, especialment de la urea, producte final de la degradació de les proteïnes. Com més proteïnes inclogui una dieta, més aigua es requerirà per expulsar els residus que es generen.\nUna altra petita quantitat d’aigua es perd per la pell, en forma de suor produïda per les glàndules sudorípares. Sovint aquesta sudoració és invisible, però en condicions normals se secreten entre 0,5 litres i 0,7 litres, quantitat que es multiplica quan la temperatura exterior augmenta. La sudoració és el sistema de refrigeració més important que té l’organisme. Finalment, la pèrdua d’aigua a través de la respiració i dels excrements ascendeix aproximadament a 0,4 litres.\nAmb el sol i la calor suem més i, conseqüentment, la pèrdua de líquids s’incrementa. Si a això se li afegeix que com més líquid es perd, més disminueix la capacitat de l’organisme per regular la temperatura, s’entén com de fonamental resulta reposar aquesta aigua. Però no hem d’esperar tenir set per prendre aigua: la boca seca ja és símptoma de deshidratació, i l’instint de beure es perd amb la deshidratació progressiva. Per això, no s’ha de confiar en la set i convé beure regularment de 8 a 10 gots al llarg del dia. I com més humitat, més quantitat d’aigua hem d’ingerir. Calor, humitat i exercici físic són les condicions idònies perquè aparegui un quadre de deshidratació. Una pèrdua del 2% de l’aigua corporal suposa la pèrdua del 20% de l’energia física, l’esgotament s’accelera amb la pèrdua de líquid i quan es perd el 20% de l’aigua de l’organisme s’eleva el risc de patir complicacions greus.\nPerò a part del sol, la calor i l’exercici, altres circumstàncies requereixen l’aportament extraordinari de líquids: la febre i, especialment, la diarrea i els vòmits, la incidència dels quals augmenta a l’estiu a causa de les gastroenteritis, més freqüents en aquesta època de l’any.\nSet, sequedat de les mucoses i de la pell, sensació d’ardor i acidesa gàstrica, somnolència, fatigabilitat extrema, i si és més greu, ulls enfonsats, pols accelerat, descens de la tensió arterial, febre, retenció de líquids (per la qual cosa alguns òrgans, com els ronyons, comencen a fallar i poden arribar al col·lapse i la mort) són alguns dels símptomes de la deshidratació.\nNo només per calmar la set…\nBeveu d’1,5 a 2 litres diaris d’aigua, i si és estiu i practiqueu exercici ingeriu un aportament extra de líquid sense esperar que la set us avisi.\nLa calor, la humitat i l’exercici físic augmenten notablement els requeriments d’aigua del nostre organisme.\nCafè, alcohol, te i altres begudes similars són diürètics i incrementen l’eliminació de líquid per l’orina. Compte amb aquestes begudes.\nInfeccions, febre, vòmits i diarrea ocasionen una pèrdua ràpida de líquids, a la que els ancians i infants són més sensibles, que s’ha de reposar de manera immediata. Un preparat de farmàcia o un sèrum casolà (aigua amb una mica de bicarbonat i unes gotes de llimona i sucre) ajudaran a restituir de forma immediata el líquid necessari.\nL’envelliment va associat a la dessecació, a la pèrdua d’aigua, que afecta tots els teixits de l’organisme, però especialment la pell. Una hidratació òptima des de la infantesa ajuda a mantenir una pell jove.\nMoltes persones es preocupen perquè pensen que retenen líquids i no volen beure aigua. Però una persona sana no reté líquids, l’organisme s¿espavila perfectament per mantenir l’equilibri i si hi ha excés de líquid augmenta l’eliminació per orina. És el contrari, el “defecte de líquid”, el que ens ha de preocupar, ja que és més que probable que com a conseqüència patim restrenyiment i més problemes articulars i tendinosos, la pell sembli més arrugada i expulsem l’orina més concentrada i densa, cosa que afavoreix la formació de càlculs, arenes i fins a infeccions urinàries. Només en cas de malalties renals, hepàtiques, cardíaques o varius molt desenvolupades es pot, per indicació mèdica, disminuir la ingesta de líquids.\nUn altre error freqüent és anar a la sauna per reduir pes. A la sauna es perd únicament i exclusivament líquid que s’ha de reposar immediatament. A més, mitjançant aquest líquid es perden també electròlits i sals que hem de reposar. El millor per a això és el suc de fruites, especialment el de taronja.\nNo s’han de prendre diürètics per perdre pes. Els diürètics no es poden ingerir sense la indicació expressa del metge, ja que provoquen efectes secundaris que s’han de controlar.\nL’aigua no engreixa: el seu excés s’elimina. Però, a més, heu pensat que la ingerim a 14 graus i l’eliminem a 37 graus i que això suposa que hem utilitzat molta energia per escalfar-la? Així doncs, cal pensar que l’aigua no només no engreixa, sinó que aprima.


El fenòmen actual té l'origen en una taverna l'any 1966 - Diari de Girona\nEl fenòmen actual té l'origen en una taverna l'any 1966\nDiversos cantants es van reunir amb l´objectiu de rescatar la cultura popular\nredacció 01.07.2016 | 19:16\nErnest Morató, Josep Xicoira i Carles Mir (Port Bo) durant la dotzena edició de la cantada Carme Morató\nEl català i tots els elements més característics de la cultura popular catalana havien quedat prescrits amb el franquisme, però a poc a poc s'anaven obrint petites escletxes. En una taverna de Calella de Palafrugell se´n va obrir una.\nEra el 1966 quan es va celebrar la primera Cantada d'Havaneres de Calella de Palafrugell. Diversos cantants es van reunir a la taverna de Can Batlle, davant de la platja del Port Bo, una iniciativa que va sorgir de Francesc Alsius, Frederic Martí i Joan Pericot, i va coincidir amb la presentació del llibre Calella de Palafrugell i les havaneres, el segon recopilatori d'havaneres que es publicava a Catalunya.\nL'èxit de la trobada va propiciar que l'any següent es repetís l'esdeveniment, tot i que aquesta segona vegada es va organitzar una cantada més formal.\nEn aquella cantada, celebrada el 2 de setembre de 1967, actuaren a la platja d´en Calau el grup Port Bo, de Palafrugell, el grup Alba, de la Bisbal, i un grup de gent de Begur. Va ser el 1969 quan l'Associació d'Amics de Calella, que en aquell moment organitzava l'acte, va traslladar l'esdeveniment a la plaça del Port Bo, on se celebra actualment.\nDes de 1974 fins al 1978 la Cantada es va celebrar el primer dissabte d´agost, però la massiva afluència de públic va fer que la capacitat d´acollida del Port Bo quedés desbordada.\nÉs a partir del 1979 quan la Cantada es va traslladar al primer dissabte de juliol i l´escenari es va col·locar sobre les roques del Fesol per guanyar espai per al públic. L´any 1986 el Patronat Municipal de Turisme, actual Institut de Promoció Econòmica de Palafrugell, es fa càrrec de l´organització dels actes.\nAra que celebra els primers cinquanta anys, la cantada ha aconseguit instaurar i consolidar una tradició musical i cultural que ha arrelat a Calella de Palafrugell i s´ha escampat a tot Catalunya. Després que en les primeres edicions reunís prop de 10.000 persones, en els últims anys la cantada ha aplegat més de 30.000 persones.


Cooperative learning: learning to cooperate, cooperating to learn Home\nMàster universitari en formació de professorat d'educació secundària obligatòria\nUse this identifier to quote or link this document: http://hdl.handle.net/2072/97372\nTitle: Cooperative learning: learning to cooperate, cooperating to learn\nThe arguments offered are presented from two different perspectives: the first one is based on the empirical study of three students working together to achieve a common goal. The second one is a compilation of the trainee teacher's experiences during her practicum periods in a high school regarding group work. This part is illustrated by some examples that emphasize that cooperative learning can facilitate learning, promote socialisation and increase students' self-esteem\nAquest treball de recerca intenta donar arguments a favor de l'ús d'activitats d'aprenentatge cooperatiu a les classes de llengua estrangera atès que és un mètode efectiu d'aprenentatge.\nEls arguments es presenten des de dues perspectives diferents: la primera està basada en l'estudi empíric d'un trio d‟estudiants treballant de forma cooperativa per aconseguir un objectiu comú. La segona és una compilació de les experiències de la professora durant el seu període de pràctiques en un institut. Aquesta última part està il·lustrada amb alguns exemples que emfatitzen que l'aprenentatge cooperatiu pot facilitar l'aprenentatge, promoure la socialització i incrementar l'autoestima dels estudiants\nAprenentatge -- Treball en equipAnglès -- Ensenyament


Hi ha tertúlies radiofòniques que silencien la veu femenina, els espais d’opinió dels diaris són exclusivament masculins i als platós de televisió veiem escenes molt semblants. La visibilitat de les expertes és gairebé inexistent, o minoritària, però es perceben petits canvis –des del primer informe 2016-2017 i sobretot en mitjans públics–, tot i que encara som molt lluny de la igualtat de gènere als mitjans de comunicació. #Onsónlesdones és un projecte que quantifica la presència de les dones als mitjans de comunicació amb l’objectiu d’aconseguir –com a mínim– la paritat.\nEl gener passat es va presentar l’informe ReRecomptem (el 5è des del 2017), elaborat per On són les dones, col·lectiu que analitza i compta la presència del gènere femení als mitjans de comunicació (opinió en premsa digital i diaris en paper, tertúlies de ràdio i televisió, en el darrer trimestre de l’any 2019). En aquest article entrarem a analitzar amb un cert detall la feina feta per la plataforma #OnSónLesDones, a partir d’una evolució comparativa des de les dades. El primer informe va de l’1 de juliol del 2016 al 30 de juny del 2017; el segon del 5 al 22 de desembre del 2017; el tercer de l’1 al 14 de març del 2018; el quart de l’1 al 14 de març del 2019, i l’actual de l’1 d’octubre al 31 de desembre del 2019. El projecte, que també es pot seguir a les xarxes socials, @onsonlesdones, és una iniciativa necessària –lamentablement, i que segueixo des dels seus orígens l’any 2015– i que reivindica la presència i la visibilitat de la dona, així com també denuncia l’incompliment de la llei.\nEn la introducció del darrer informe es detalla la mostra analitzada i s’hi explica quines són les dades extretes. S’han recomptat tots els articles d’opinió i totes les intervencions en tertúlies radiofòniques i televisives dels principals mitjans de comunicació fets a Catalunya i en català, amb l’etiqueta #ReRecomptem. Per tant, s’han tingut en compte quatre diaris d’abast nacional, cinc mitjans digitals, vuit tertúlies radiofòniques i cinc tertúlies televisives. Els informes anteriors i aquest segueixen una estructura similar i les dades es presenten agrupades per tipologia de mitjans, i, per posar un límit al recompte, s’escullen els mitjans amb més difusió.\nÉs rellevant mencionar que la igualtat en els mitjans de comunicació està regulada per la Llei 17/2015, d’igualtat efectiva de dones i homes, i en concret l’article 25, que obliga aquests mitjans a:\n«c) Garantir una participació activa de les dones, la presència paritària de dones i homes i una imatge plural de tots dos sexes en tots els àmbits, amb una atenció especial als espais de coneixement i generació d’opinió.\nh) Reparar el dèficit de reconeixement que pateixen les dones incorporant-ne en qualitat d’expertes, de protagonistes i com a persones de referència en els diferents mitjans de comunicació gestionats o subvencionats per les administracions públiques.»\nEls mitjans públics tenen el mandat parlamentari de promoure la paritat en tots els seus continguts, i els privats també, ja que obtenen subvencions i aportacions amb la publicitat institucional.\nLes dades globals del #ReRecomptem són: 6.243 articles d’opinió en diaris en paper, 1.649 articles d’opinió en mitjans digitals escrits, 2.078 participacions en tertúlies de ràdio i 818 participacions en tertúlies de televisió. Això suposa un total de 10.788 opinions expressades. Com a primera conclusió a destacar és que un 29% del total, és a dir, 3.122 articles i/o intervencions, han estat encarregats a dones.\nSi posem el focus en els diaris i mitjans digitals, a la figura 1 hem recollit les dades dels cinc informes, tant de mitjans digitals com en paper. Podem observar que entre el 20-30% és el percentatge de visibilitat de les dones, molt lluny de la paritat i amb una clara diferència entre informes. Es visualitzen estancaments, retrocessos i també alguns avenços.\nFigura 1. Evolució de la presència de les dones als diaris i mitjans digitals\nFont: Elaboració pròpia a partir de les dades de l’informe de 16 gener de 2020\nEn el pla radiofònic la figura 2 sintetitza les dades, i podem veure que la situació és una mica millor, tot i que ens movem entre el 30-40% de presència femenina en l’àmbit general, i si ens centrem en mitjans públics se supera el 40% de la veu de les dones en els darrers dos informes.\nFigura 2. Evolució de la presència de la dona a les tertúlies radiofòniques\nAl darrer bloc de mitjans, la televisió, les xifres arriben en més d’un cas a la paritat tècnica, ja que se supera el 40% de presència de dones i en el cas del programa Més 324 gairebé s’arriba a la paritat, amb un 49%.\nFigura 3. Evolució de la presència de la dona a les tertúlies televisives\nFont: Elaboració pròpia a partir de l’informe 2020\nA més, l’informe recull que la sobrerepresentació també es produeix en el cas de les persones blanques, ja que només el 0,5% de les persones que han participat en els mitjans són persones en condició de racialització. Cada lector/a pot treure les seves conclusions, però podem afirmar que la falta de diversitat dels mitjans de comunicació no representa de cap manera la societat catalana.\n«[...] les opinions de les dones són sistemàticament ignorades, relegades i menystingudes per molts dels mitjans a través dels quals ens informem cada dia, els mitjans a través dels quals la societat conforma les seves opinions i interpreta el món». L’autoria de l’informe parla de violència simbòlica quan s’exclou al 51% de la població de l’esfera pública.\nLes xifres parlen per si soles i no hi ha excuses que valguin. Cal més compromís i fer complir la llei, ja que l’excel·lència i la mediocritat no tenen gènere, però en canvi la configuració del món a partir de l’opinió dels experts està totalment masculinitzada.\nInforme #OnSónLesDones. 16 de gener de 2020\nCercador d’expertes de l’Institut Català de les Dones\nCercador d’experts UOC:\nOLLÉ, Candela. #Onsónlesdones. COMeIN [en línia], març 2020, no. 97. ISSN: 1696-3296. DOI: https://doi.org/10.7238/c.n97.2018


Maverick Viñales cau quan lluitava pel podi al GP d'Argentina - Empordà\nMaverick Viñales cau quan lluitava pel podi al GP d'Argentina\nMárquez es fa amb el triomf en Termes de Riu Profund per davant de Rossi i Pedrosa\nEMPORDA.INFO 03.04.2016 | 22:28\nEl Gran Premi Motul de la República Argentina de MotoGP s'ha disputat aquest diumenge al circuit de Termes de Riu Profund amb la victòria de Marc Márquez (Repsol Honda Team), que es feia amb el triomf per davant de Valentino Rossi (Movistar Yamaha MotoGP) i Dani Pedrosa (Repsol Honda Team).\nEugene Laverty (Aspar MotoGP Team), Héctor Barberá (Avintia Racing) i Pol Espargaró (Monster Yamaha Tech 3) eren els següents classificats, tancant les deu primeres posicions Stefan Bradl (Aprilia Racing Team Gresini), Bradley Smith (Monster Yamaha Tech 3) , Tito Rabat (Estrella Galicia 0,0 Marc VDS) i Álvaro Bautista (Aprilia Racing Team Gresini).\nA causa dels problemes amb el pneumàtic del darrere sorgits durant la jornada de dissabte, direcció de carrera anunciava una cursa a 20 voltes, cobrint-se la distància d'aquesta emprant dos pneumàtics; és a dir, que els pilots havien d'utilitzar cada pneumàtic un màxim de 11 voltes i tots haurien de fer un obligat pas pel pit lane per canviar de moto.\nA la sortida, Pedrosa i Iannone s'obrien a la traçada, mentre que Dovizioso tirava al capdavant del grup seguit per Rossi, Lorenzo, Márquez, Viñales i Barberá. Viñales donava compte de Lorenzo i se situava quart a roda de Márquez.\nDovizioso, Rossi i Márquez semblaven obrir un forat mentre Viñales s'esforçava a assolir la seva roda. En aquest moment es produïen les caigudes d'Aleix Espargaró (Team Suzuki Ecstar) i Cal Crutchlow (LCR Honda). Lorenzo començava a perdre posicions i Yonny Hernández (Aspar MotoGP Team) també era víctima d'una caiguda.\nPassades quatre voltes, Márquez es feia amb el cap de carrera amb Dovizioso i Rossi en el seu deixant. Més enrere, Iannone i Viñales retallaven la distància que els separava del trio de cap. Jack Miller (Estrella Galicia 0,0 Marc VDS) seria el següent pilot a caure.\nMárquez liderava amb set dècimes sobre Rossi, i aquest amb nou sobre Dovizioso i Iannone. Viñales tenia en el seu punt de vista en aquest moment als dos pilots oficials de Ducati, mentre que Lorenzo seria el següent a patir una caiguda.\nViñales superava Dovizioso i Iannone en la novena volta, i poc després era Rossi qui recuperava momentàniament el cap de carrera per obrir la seva traçada a continuació i tornar a rodar segon.\nLa desena volta marcava el començament del pas dels pilots pel pit lane. Els primers eren Viñales i Iannonen, seguits per almenys Pedrosa, Baz, Bradl i Laverty.\nMárquez i Rossi canviaven junts de moto a la volta següent, tornant a incorporar-se a carrera sense incidents. Realitzats tots els canvis, Márquez continuava com a líder, però hi havia ampliat a dos segons el seu avantatge sobre Rossi. Michele Pirro (Octo Pramac Yakhnich) també queia.\nEn aquesta nova etapa de la cursa, Viñales rodava tercer intentant arribar a la roda de Rossi; a la volta 14 el pilot de Roses li havia recuperat a l'italià 1'2 dels dos segons que havia tingut només dues voltes abans. Dovizioso i Iannone també s'apropaven perillosament a Rossi. Redding quedava fora de carrera per avaria.\nA quatre voltes del final Viñales patia una caiguda, deixant a Márquez, Rossi i Iannone, amb Dovizioso intentant donar-los abast, en els llocs de podi. En aquest moment només quedaven 15 pilots en cursa.\nFinalment, Márquez es feia amb la victòria mentre que Dovizioso superava Rossi i Iannone. Aquest últim també es desfeia de Rossi, però en la penúltima corba Iannone derrocava al seu company d'equip i donaven a Pedrosa l'últim esglaó del podi. Sorprenentment, Laverty acabaria en la quarta posició. Crutchlow, que havia caigut en el primer revolt, recuperava fins al sisè lloc però tornava a caure en l'última volta.\nLa propera ronda del Campionat del Món de MotoGP es disputarà el 10


La delegada del Govern per la Comunitat veu "una ocurrència" la idea de Feijóo sobre una nova Llei General de Sanitat | Valencia Extra\nLa delegada del Govern per la Comunitat veu "una ocurrència" la idea de Feijóo sobre una nova Llei General de Sanitat\nLa delegada del Govern en la Comunitat Valenciana, Gloria Calero, ha arremés aquest dijous contra la proposta del president ‘popular’ de la Xunta de Galícia, Alberto Núñez Feijóo, de modificar la Llei General de Sanitat per a facilitar la gestió de la pandèmia de la Covid-19. En la seua opinió, no és més que “una ocurrència i en els moments crítics no es pot governar a colp d’ocurrència”, ha advertit.\nPer a Calero, la idea de crear una nova llei orgànica de salut en aquests moments és “una ocurrència per a eixir del mal pas en el qual estan alguns presidents autonòmics” i “per a seguir en l’oposició al Govern d’Espanya”. Al seu judici, “hi ha presidents que no estan lluitant contra la Covid-19, sinó que estan lluitant contra el Govern d’Espanya”.\nAixí ho ha manifestat en una compareixença davant els mitjans després de mantenir una reunió amb el president de la Generalitat Valenciana, Ximo Puig, sobre la gestió de la pandèmia, en ser preguntada per la iniciativa de Feijóo.\nCalero ha lamentat que debatre ara sobre un canvi de la llei de salut pública és un “debat fictici que no beneficia a la ciutadania”.\nLa delegada de Govern ha instat als presidents autonòmics a “assumir les seues responsabilitats i decidir què fer en els seus territoris”, després que el Govern de Sánchez haja oferit a les CCAA que puguen demanar l’estat d’alarma en els seus territoris. “El Govern els secundarà”, ha assegurat Calero.\nEn aquest sentit, ha defensat que “la cogovernança és això. Treballar junts les administracions, com no pot ser d’una altra manera en moments tan complexos com els que estem vivint i no entenem la lluita contra la Covid-19 sense col·laboració”, ha conclòs.\ndisset − 7 =


VINT MODELS MASCULINS NEGRES QUE HAURÍEU DE CONÈIXER - MODA\nVint models masculins negres que hauríeu de conèixer\nPrincipal Moda Vint models masculins negres que hauríeu de conèixer\nEls models negres tenen el poder de canviar la forma en què el món veu les persones de color tot desafiant els estàndards europeus de bellesa.\nDurant tot aquest mes es presentarà Essence.com VINT, EL REMIX —Tres exposicions digitals que he comissariat celebrant l’excel·lència en el món de la interpretació, l’art i la moda. Continuant amb un tema que m’encanta, exaltant la grandesa del negre mentre expliquem les nostres històries, aquestes galeries mostren aquells que obren el camí per a les properes generacions.\nSabíeu que vaig començar el món de l’entreteniment com a model? I també ho van fer Boris Kodjoe, Jason Olive i Richard Roundtree? En VINT MODELS MASCULINS NEGRES HAURIES DE SABER , Us faig una breu història de l’impacte i la importància del model masculí negre, tal com vaig fer al meu llibre, Models suprems , que celebra les icòniques dones negres. Crec que els models tenen el poder de canviar la forma en què el món veu les persones de color tot desafiant els estàndards europeus de bellesa. No són només cares boniques i, en el cas d’aquests bells homes, un conjunt d’abs abdominals resistents.\n01Adonis Bosso L’Officiel Men Germany de Nacho Alegre 02Alton Mason GQ Australia de Nathaniel Goldberg 03Boris Kodjoe Essence març de 2005 04Broderick Hunter Ara heus aquí una cara que no oblidarem mai. Aquest any, Broderick Hunter ha fet la llista d’ESSENCE Models masculins negres per conèixer . Amb un somriure així, estem segurs que és a la llista de desitjos de totes les dones. 05Charles Williamson GQ octubre 1982 per Rico Puhlmann 06Corey Baptiste August Man octubre 2014 per Chiun-Kai Shih 07David Agbodji Arquetip novembre 2015 per Ben Lamberty 08Revista De’Laney Ortiz Hercules Tardor: hivern 2021 de Casper Kofi 09Fernando Cabral Men's Health UK juliol de 2019 per Jon Gorrigan S'està carregant el reproductor ...10Geron McKinley a la revista Large Spring: Summer 2018 de Randall Mesdon 11Hal DeWindt 12Jason Olive i Tyra Banks GQ febrer de 1996 de Fabrizio Ferri 13Lono Brazil Lono Brazil de Marcus Tondo / Indigitalimages.com 14Luka Sabbat SID pre-tardor 2015 per Yu Cong 15Marcellas Reynolds i Veronica Webb Splash Magazine de desembre de 2019 per Maria Ponce 16Michael Ward El fet que Micheal Ward hagi estat guardonat amb el premi BAFTA Rising Star a la cerimònia del 2020 no és sorprenent, ja que l’actor jamaicà-anglès ha estat treballant durant els darrers anys. Els seus papers a The Old Guard i The A List palideixen en comparació amb el seu torn d’estrella, com el metòdic Jamie de Top Boy, de Netflix. La tercera temporada de la sèrie de drama-crim recolzada per Drake va rebre una aclamació gairebé universal per part de la crítica amb la interpretació de Ward igualment elogiada. Continua complint aquesta promesa recolzada pel BAFTA amb emocionants papers a la pentalogia de la pel·lícula de Steve McQueen Small Axe: Lovers Rock i Lena Waithe’s Beauty. 17Oliver Kumbi GQ.com de Daniel Jackson 18Rashid Silvera GQ abril de 1983 per Eric Boman 19Renauld White GQ novembre de 1979 de Bob Krieger 20Fira de la moda EBONY de Richard Roundtree, 1967 21Salomon Diaz Esquire setembre de 2019 per Christian Anwander\nhome corrent en aquest repte de ritme\ncassoles amb tapes\nper què els homes no ho poden aixecar\nRecapitulació de 'Empire': 'The Lyon Roar'\nChrissy Teigen no pot tenir prou del nostre millor pastís de pastanaga


La presidenta d'Amida, Agustina Grandvallet.\nLa darrera baixa a la Federació Andorrana d’Associacions de Persones amb Discapacitat (FAAD) ha estat Amida. I la de l’Associació de Persones amb Diversitat Funcional d’Andorra és una baixa significativa perquè va ser una de les entitats fundacionals d’aquella FAAD que va néixer amb l’objectiu de parlar amb una sola veu en pro dels drets del col·lectiu. Però la FAAD ja fa dies que té dificultats per generar consens entre els membres. La darrera crisi va ser el desembre passat, quan es van acumular tres baixes, la de l’Associació per la Malaltia d’Alzheimer, la de Discapacitats Visuals i Auditius i Albatros, d’afectats de TDAH. Sense president, se’n va fer càrrec de manera interina Enric Garcia, en representació de l’Associació de Malalties Minoritàries. Però el col·lectiu ja fa un mes que també va decidir abandonar la federació. Així que a hores d’ara només queden l’Associació de Malalts Reumàtics, Fibromiàlgics i de Fatiga Crònica (Amare), l’Associació Trana d’esclerosi múltiple i l’Associació per la Síndrome de Down d’Andorra. Aquesta darrera abordarà en una reunió properament què fa.\nAmida va decidir ahir al matí donar-se de baixa i en l’escrit que ha enviat a la FAAD ho justifica perquè “és una institució que demana molta dedicació i que aporta molt poc o res als associats de les associacions que en formen part, ni a la discapacitat ni a la diversitat funcional en general”. La seva presidenta, Agustina Grandvallet, va assenyalar que malgrat que els últims mesos s’havia treballat en un DAFO, un full de ruta, les diferents visions ho han fet impossible. I que ara se centraran en la pròpia associació.\nQuina mala llet el periodista... "Penjant d'un fil"...\n#1 Soci Amida\nTeniu una veu pròpia i ningú us pot fer callar ni decidir per vosaltres.Heu fet molt bé !!!


L'LFP manté la seva decisió de suspendre la pròxima jornada de Lliga\nSet clubs s'han manifestat en contra d'aquesta decisió\nJosé Luis Astiazarán, president de l'LFP, ha assegurat que en la reunió no hi ha hagut votació sobre l'ajornament de la pròxima jornada a Primera Divisió i de Segona\nREDACCIÓ Barcelona 22/03/2011 20:59\nLa Lliga de Futbol Professional manté la seva decisió de suspendre la pròxima jornada de Lliga, fixada per al 3 d'abril, per no haver aconseguit "avenços significatius" en les seves sol·licituds al Govern per la no obligatorietat del partit en obert o la llei d'apostes, segons ha explicat José Luis Astiazarán, president de l'LFP, després de la reunió d'aquesta tarda dels clubs de Primera Divisió.\nTambé ha assegurat que en aquesta junta no hi ha hagut votació sobre l'ajornament de la trentena jornada a Primera Divisió i la 32 a Segona, però sí que hi ha hagut set clubs que es van manifestar en contra d'aquesta decisió i que intentaran jugar el proper 3 d'abril: Vila-real, Reial Societat, Athletic, Saragossa, Espanyol, Sevilla i Màlaga.\n"En aquest moment, el Govern i el Consell Superior d'Esports coneixen perfectament quines són les sol licituds de la Lliga i no tenim cap novetat que puguem entendre que hi ha hagut un avanç significatiu", ha explicat Astiazarán, que ha comparegut davant els mitjans de comunicació després de dues hores i 45 minuts de reunió.\n"Sobre la modificació de l'obligatorietat d'emetre el partit en obert cada jornada, no hi ha hagut cap resposta ni solució a aquest tema, sobre la regulació del dret a la informació, tampoc hi ha hagut cap avanç, i estem pendents d'alguna novetat del procés de l'aprovació de la llei d'apostes ",ha dit.\n"La decisió de l'11 de febrer segueix en vigor i en aquest moment s'ajornarà la jornada del dia 3", ha continuat Astiazarán, que ha afegit: "No hem votat. Tots han estat conformes amb la discussió i amb la discrepància, però es manté la decisió". La Lliga es reprendria el següent cap de setmana amb la disputa d'aquesta jornada.\nVila-real , Reial Societat , Athletic , Saragossa , Espanyol , Sevilla i Màlaga estan en contra d'ajornar la jornada . " Han dit que no volen secundar aquesta decisió i han manifestat lliurement que ells intentaran celebrar la jornada " , ha explicat el president de l' LFP , que ha apuntat que l'única manera que es jugui la propera jornada és que hi hagi un avançament en les seves reclamacions al Govern .


FIDELITZA I AUGMENTA VENDES A\nTRAVÃ‰S D'EMAIL MÃ€RQUETING\nAGÃˆNCIA D' EMAIL MÃ€RQUETING\nArribar a la teva audiÃ¨ncia a totes les plataformes Ã©s fonamental i tornar a generar un impacte sobre els visitants de la teva web Ã©s encara mÃ©s important. L’email mÃ rqueting, o mÃ rqueting per correu electrÃ²nic t’ajudarÃ a fer precisament aixÃ². La nostra agÃ¨ncia d’email mÃ rqueting a Sant Cugat del VallÃ¨s, Barcelona estÃ especialitzada en la producciÃ³ de campanyes integrals d’email mÃ rqueting .\nSi vols arribar al teu pÃºblic objectiu actual per promocionar un nou producte o servei, o avisar-los sobre la teva Ãºltima oferta que no es poden perdre, l’email mÃ rqueting t’ajudarÃ a arribar directament a la seva safata d’entrada perquÃ¨ el teu potencial client et presti atenciÃ³ nomÃ©s a tu. A mÃ©s, l’email mÃ rqueting Ã©s una estratÃ¨gia de generaciÃ³ de vendes de baix cost en recursos i en temps.\nL’email mÃ rqueting ben fet Ã©s essencial per donar confianÃ§a i generar fidelitat per part del teu client. Ã‰s rÃ pid, Ã©s rendible i Ã©s molt senzill veure el seu impacte. Els nostres serveis d’email mÃ rqueting no es redueixen Ãºnicament a enviaments de correus massius. Es tracta d’un disseny d’estratÃ¨gia adaptada pera tu , amb un email completament personalitzat per a cadascun dels teus clients, lÃnies d’assumpte atractives i proves A/B test.\nMitjanÃ§ant l’Ãºs de plantilles creatives de correu electrÃ²nic adaptades, analÃtiques i anÃ lisi de comportament de l’usuari, configurar-te una campanya de mÃ rqueting per correu electrÃ²nic que sigui exitosa Ã©s senzill, quan recorres a l’equip d’experts d’Adauge. Els nostres experts a l’agÃ¨ncia Adauge, d’email mÃ rqueting a Sant Cugat del VallÃ¨s, Barcelona, saben com adaptar eficaÃ§ment les campanyes per impulsar-te cap a l’Ã¨xit.\nEl mÃ rqueting per correu electrÃ²nic pot ajudar a multiplicar el teu benefici per cada euro invertit, aconseguint un retorn de la inversiÃ³ extraordinÃ riament alt. Les nostres estratÃ¨gies de mÃ rqueting per correu electrÃ²nic estan basades en dades. AixÃ² significa que rastregem cada obertura d’email, cada lectura i cada clic, els analitzem i els optimitzem per generar els millors resultats. Podem ajudar-te a arribar al teu client potencial 24/7, els 365 dies de l’any. Amb l’oportunitat de crear mÃ©s vendes online, el mÃ rqueting per correu electrÃ²nic podria ser la segÃ¼ent millor estratÃ¨gia per al teu negoci.\nTorna a connectar amb els teus clients mitjanÃ§ant un email mÃ rqueting eficaÃ§\nCOM TREBALLEM EMAIL MÃ€RQUETING\nPlanificaciÃ³ i execuciÃ³ d' una campanya d' Email MÃ rqueting\n01 PLANIFICACIÃ“ ESTRATÃˆGICA\n02 DISSENY I CODIFICACIÃ“\n04 INTEGRACIÃ“ CRM\nComprendre la necessitat dels potencials clients Ã©s clau per garantir que les teves campanyes de correu electrÃ²nic siguin efectives. Necessitem saber qui Ã©s la teva audiÃ¨ncia, amb quÃ¨ s’inspiren i quan Ã©s mÃ©s probable que ho facin. AixÃ² ens permet guiar-los de manera efectiva a travÃ©s de l’embut de conversiÃ³.\nDISSENY I CODIFICACIÃ“\nL’email mÃ rqueting consisteix a interactuar amb la teva base de clients i potencials clients. AixÃ² significa que el disseny estÃ¨tic Ã©s fonamental. Les nostres campanyes de mÃ rqueting per correu electrÃ²nic t’ajudaran a contar una histÃ²ria rellevant per als teus clients. No importa des d’on s’obrin els teus correus electrÃ²nics, ja sigui a casa, al carrer o a l’oficina, tindran un impacte.\nLa personalitzaciÃ³ dels correus ajuda a generar fidelitat i interacciÃ³ amb el client. La personalitzaciÃ³ no es tracta nomÃ©s d’ agregar un nom a la part superior del correu electrÃ²nic. Es tracta d’adaptar la seva experiÃ¨ncia, saber exactament el que estan buscant i simplificar el procÃ©s per a ells.\nAlgunes plataformes d’email mÃ rqueting s’integren automÃ ticament amb un CRM. D’altres necessitaran una connexiÃ³ manual. La integraciÃ³ de CRM pot ajudar a aprofitar les interaccions que estÃ s tenint amb els teus clients a travÃ©s de la teva estratÃ¨gia d’email mÃ rqueting.\nLa segmentaciÃ³ de la teva audiÃ¨ncia et permetrÃ millorar les taxes de resposta. La segmentaciÃ³ permet que puguis adreÃ§ar-te a grups especÃfics en funciÃ³ dels seus comportaments, interessos i interaccions prÃ¨vies. AixÃ² permet que ens concentrem en l’audiÃ¨ncia que tÃ© mÃ©s probabilitats d’interactuar, aconseguint resultats amb mÃ©s percentatge d’Ã¨xit.\nLes proves A / B sÃ³n clau per a l’email mÃ rqueting. Aquesta informaciÃ³ Ã©s crucial per entendre els teus clients, i ens permet optimitzar la teva campanya de mÃ rqueting de correu electrÃ²nic i optimitzar els teus resultats. Realitzem proves a cada campanya, aprenem de les dades que proporciona i la anem optimitzant per millorar els resultats.\nL’automatitzaciÃ³ de l’email mÃ rqueting per correu electrÃ²nic et dona la possibilitat que puguis seguir venent tot i que tens el negoci tancat, i en el moment exacte en quÃ¨ el teu potencial client t’estigui buscant (encara que siguin altes hores de la matinada). AixÃ² et permetrÃ impactar-los en el seu moment de necessitat, independentment de si tens les oficines obertes o tancades.\nLA NOSTRA EXPERIÃˆNCIA EMAIL MÃ€RQUETING\nEl mÃ rqueting per correu electrÃ²nic o email mÃ rqueting va molt mÃ©s enllÃ de simplement fer arribar un correu a la safata d’entrada dels teus clients. Les nostres campanyes de mÃ rqueting per correu electrÃ²nic aporten una nova estratÃ¨gia eficaÃ§ per al teu pla de mÃ rqueting empresarial. Si vols enviar un correu de recordatori per a aquells que no van completar la compra, o si vols tornar a reenganxar a un segment dels teus clients en particular, l’email mÃ rqueting ha d’estar basat en dades i fonamentar-se en una estratÃ¨gia. Com a agÃ¨ncia experta en mÃ rqueting per correu electrÃ²nic a Sant Cugat del VallÃ¨s, Barcelona, podem oferir-te una soluciÃ³ eficaÃ§.\nL’email mÃ rqueting Ã©s una forma molt rendible de posar la teva marca en la ment dels teus consumidors. Torna a connectar, faig que et tornin a veure i restableix la teva connexiÃ³. Promou ofertes, productes, serveis i contingut amb una estratÃ¨gia eficaÃ§ per a la teva campanya d’email mÃ rqueting amb l’ajuda d’Adauge, l’agÃ¨ncia experta en mÃ rqueting per correu electrÃ²nic de Sant Cugat del VallÃ¨s.\nÂ¿Quin percentatge d'Ã¨xit tÃ© l'email mÃ rqueting com a estratÃ¨gia de mÃ rqueting?\nHi ha hagut un ampli augment de la popularitat del mÃ rqueting per correu electrÃ²nic com a pedra angular de les estratÃ¨gies de mÃ rqueting digital. Si estÃ s buscant una generaciÃ³ de leads rendible, el mÃ rqueting per correu electrÃ²nic pot ajudar-te. El 40% dels especialistes en mÃ rqueting B2B creuen que els butlletins electrÃ²nics sÃ³n fonamentals per a l’Ã¨xit del mÃ rqueting de continguts i el 90% dels professionals de negoci creuen que l’email mÃ rqueting augmenta la retenciÃ³ de clients. No importa el que vols compartir; el mÃ rqueting per correu electrÃ²nic pot generar-te molt d’Ã¨xit amb una estratÃ¨gia adequada.\nÂ¿Quin tipus de campanyes de mÃ rqueting per correu electrÃ²nic podem crear?\nA Adauge volem assegurar-nos que cadascun dels nostres clients rebi el servei mÃ©s adequat a la seva realitat concret, per la qual cosa adaptem les nostres campanyes d’email mÃ rqueting a cada cas. D’aquesta manera realitzem des de campanyes Ãºniques que ajuden a atraure trÃ nsit al teu lloc web, fins a campanyes setmanals de mÃ rqueting per correu electrÃ²nic per mantenir la teva audiÃ¨ncia al tant de les Ãºltimes notÃcies i tendÃ¨ncies.\nÂ¿Quins sectors haurien d'usar email mÃ rqueting?\nQuan es tracta d’email mÃ rqueting per a empreses, hi ha poques limitacions: El millor de tot Ã©s que, literalment, qualsevol empresa pot assumir el servei. Ja sigui que en tingui 100, 1.000 o 1.000.000 d’adreces de correu electrÃ²nic, pot realitzar una campanya de mÃ rqueting per correu electrÃ²nic i veure’n els resultats. A partir d’aquÃ, tota la resta Ã©s anar optimistes per aconseguir millorar els resultats.


El corriol camanegre escollit ocell de l’any 2019 per SEO/Birdlife\nAquest reconeixement atorga una posició distintiva i dóna una visibilitat que pot ajudar a la protecció d’aquesta au limícola\nEl GEPEC-EdC farà una acció de voluntariat el 24 de febrer a Cunit per millorar el seu hàbitat\nDesprés de guanyar la votació popular organitzada pel SEO/BirdLife, una organització que defensa la biodiversitat amb els ocells com a bandera, el corriol camanegre (Charadrius alexandrinus) és l’Au de l'Any 2019. La votació es fa cada any a escala nacional i els participants han d’escollir entre tres ocells candidats. El corriol camanegre lluitava contra el botxí meridional i l’esparver cendrós. És la primera vegada que aquest reconeixement recau en una au limícola (les que habiten al "llim" o fang de les costes i riberes). Amb aquest reconeixement popular, SEO/BirdLife impulsarà accions per millorar la conservació i conscienciació sobre l’estat i protecció d'aquesta au durant tot l’any 2019.\nDes del GEPEC-EdC fa anys que ens dediquem a tenir cura d’aquesta petita au i el seu hàbitat. Per exemple, diumenge 24 de febrer al matí tenim organitzada una jornada de voluntariat a la platja de Cunit per millorar l’hàbitat del corriol camanegre.\nEl corriol camanegre viu principalment a les platges i nidifica a la sorra per això la seva època de reproducció és la més perillosa, coincidint amb la temporada de banyistes (Març-Agost). La seva zona de nidificació en l'ecosistema de la platja es localitza a les zones dunars, i és per aquest motiu que cal respectar les zones delimitades amb pal i corda i apostar per respectar les restes marines naturals amb neteges manuals i no pas amb neteges mecàniques que s’emporten elements vegetals que protegeixen la sorra.\nActualment, està catalogat com a espècie vulnerable i es troba en perill d’extinció a tota la costa catalana. El nombre d’exemplars del Penedès-Tarragonès marítim és el 3r més important de Catalunya, tot i això, en els darrers anys el nombre de parelles reproductores ha disminuït de forma alarmant en tot el litoral.\nA Torredembarra, l'any passat vam trencar aquesta tendència. El nombre de pollets supervivents anava en descens i després d’arribar a l'extrem de només sobreviure 1 exemplar, havent-se extingit l’espècie a l'espai protegit de la platja dels Muntanyans-Gorg de Torredembarra-Creixell vam capgirar la situació. Gràcies a la col·laboració del Departament de Territori i Sostenibilitat, l’ajuntament de Torredembarra i una desena de voluntaris, es va aconseguir que 5 de 9 pollets sobrevisquessin. La totalitat dels pollets supervivents, paradoxalment, van néixer a la platja urbana de la Paella, fora de l'espai protegit, gràcies a la vegetació recuperada a les dunes experimentals que s'hi han recuperat en parcel·les diferents durant els anys 2012, 2015 i 2018.\nA Cunit, un altre dels nostres punts d’activitat, també s’estan fent accions conjuntament amb l’Ajuntament per tal de millorar l’espai de cria dels corriols abans de l'època de nidificació. És per això que aquest 24 de febrer al matí tenim una activitat de voluntariat ambiental a la platja de Llevant de Cunit per millorar el seu hàbitat. A més de fer de voluntaris, els assistents marxaran sabent més sobre aquesta diminuta au, com ens hem de comportar si trobem un corriol o un dels seus nius i quines mesures hem de prendre quan anem a la platja per a una bona convivència.\nLa feina no acaba aquí, actualment al GEPEC-EdC continuem lluitant per la protecció i supervivència d’aquesta espècie i tenim un grup especialitzat en el manteniment d’aquesta espècie al nostre territori. Si mai veus un niu fora de la zona protegida, si us plau, avisa’ns o truca al 112 per notificar-ho. Si vols col·laborar activament amb la causa, pots fer-te voluntari/a o soci/a de GEPEC-EdC contactant a: secretaria@gepec.cat o 977 33 11 42


L'IEC exposa els seus cent anys de cultura i ciència amb voluntat d'acostar-ho a la ciutadania ! directe!cat\ndirecte ! a La República. N. 4126. Dimarts, 28 de setembre de 2021 00:13 h\nCultura Última actualització Dijous, 13 de setembre de 2007 05:00 h\nDurant els propers tres mesos a la seu de l'Institut\nL'Institut d'Estudis Catalans (IEC) inaugura aquest dimecres a la seva seu, a la Casa de la Convalescència de Barcelona, l'exposició 'L'Institut d'Estudis Catalans, 1907-2007. Un segle de cultura i ciència als Països Catalans', amb la qual vol commemorar el seu centenari. El president de la institució, Salvador Giner, ha explicat que el principal objectiu és acostar aquest coneixement acumulat durant cent anys als ciutadans. En total, a la seu de l'IEC es podran veure més de 200 peces que s'exposaran als diferents espais de la Casa de la Convalescència.\nabu, barça, cuatro, dhabi, estudiantes, ilp, messi, mundialet, mundialito, pedro, prisa, prou, toros, wembley\nEl president de l'IEC ha explicat que 'l'objectiu fonamental' és 'donar a conèixer a la ciutadania un segle de ciència i alta cultura a Catalunya' i que ha passat per aquesta institució. En aquest sentit, ha destacat la 'tasca fonamental' que ha fet en camps com el de la ciència, la biologia, la matemàtica, la història o la llengua, aquest últim segurament el més conegut.\nGiner no ha dubtat ha qualificar de 'gloriosa' la història de l'IEC, a més de 'tràgica' en algunes èpoques, com la franquista, on va haver de continuar la seva activitat durant la clandestinitat.\nTot i acceptar que 'una acadèmica no és el mateix que un equip de futbol', el president de l'IEC ha constatat que hi ha elements que porten a pensar que la institució 'cada cop és més coneguda', com ara la distribució del diccionari o les consultes que es fan, d'aquest, a la pàgina web.\nL'exposició està produïda conjuntament amb la Societat Estatal de Commemoracions Culturals, adscrita al Ministeri de Cultura del govern espanyol. La inauguració es farà aquest vespre amb presència de representants de les entitats patrocinadores, membres de l'IEC i d'altres acadèmies catalanes. També es preveu l'assistència dels expresidents de la Generalitat Jordi Pujol i Pasqual Maragall.\nLa mostra està formada per un total de 200 peces, més de 150 de les quals pertanyen a l'IEC i la resta provenen de la Biblioteca de Catalunya o d'institucions com el MNAC, l'Institut Cartogràfic de Catalunya, el Museu Arqueològic de Catalunya o la Reial Acadèmia Catalana de Belles Arts. El pati de l'edifici farà les funcions de 'gran pastís d'aniversari', amb vint espelmes representant cadascuna cinc anys de la institució, i on es pot veure què va passar durant aquest període.\nEn les diferents sales de la mostra es poden veure documents com les fitxes manuscrites de Pompeu Fabra per a l'elaboració del 'Diccionari general de la llengua catalana', el manuscrit del pròleg de Carles Riba en la segona edició, el plànol de les excavacions d'Empúries del 1908, el menú del sopar científic amb Albert Einstein a Barcelona el 1923 o el pronòstic del Servei Meteorològic de Catalunya del 18 de gener de 1939, pocs dies abans de l'entrada de les tropes franquistes a Barcelona.\nEls visitants també podran veure els documents fundacionals de l'Institut, de les seccions, de la represa després de la Guerra Civil i de la creació de les 26 filials. També es podrà veure la llista d'assistents al Seminari de Filosofia i Psicologia que va impartir Bertrand Russell el 1920. En una altra sala es podran veure els més de 3.000 llibres publicats per la institució al llarg d'aquests cent anys. De fet, l'IEC és la primera editorial científica en català.\nL'exposició s'acaba amb una mirada al futur, on els visitants podran saber, amb uns plafons folrats amb informacions dels últims mesos, quins són els projectes en que està treballant l'IEC.\nLa mostra es podrà veure durant tres mesos, fins el 16 de desembre. També hi ha una versió itinerant de l'exposició, més reduïda, que ja ha passat per Girona i Andorra. Està previst que durant l'octubre s'instal·li a l'edifici del rectorat de la Universitat de València i que posteriorment vagi a Palma i a Maó. Durant el 2008, la mostra s'instal·larà a Perpinyà, l'Alguer, Castelló, Alacant i Madrid.


Corea del Nord, sense covid?\nEl règim no ha confirmat cap cas positiu de coronavirus\n4 min. Barcelona 02/08/2020 23:54\n651x366 Habitants de Seül observant a les notícies en un televisor el líder del país veí, Kim Jong-un. / JEON HEON-KYUN / EFE Habitants de Seül observant a les notícies en un televisor el líder del país veí, Kim Jong-un. / JEON HEON-KYUN / EFE\nTot allò que envolta la figura de Kim Jong-un i, per tant, de Corea del Nord té més enigmes que certeses. I la pandèmia de covid-19 no ha sigut cap excepció. Encara avui en dia el règim nord-coreà -juntament amb el Turkmenistan, una altra de les dictadures més hermètiques del món- no ha confirmat cap cas del nou coronavirus al país. Des de l’inici de la pandèmia la versió oficial que arriba des de Pyongyang, la capital nord-coreana, és ben clara: aquí, de casos, no n’hi ha. “Hem evitat completament l’entrada del virus maligne”, es vanagloriava Kim Jong-un el 3 de juliol durant una reunió de partit, segons informacions de l’agència estatal de notícies KCNA. Una afirmació, però, que grinyola. És llarga la llista d’analistes, experts i també alguns governs -entre els quals la Xina o els Estats Units- que, tenint en compte el comportament del virus al planeta, consideren que aquesta opció és pràcticament impossible i donen per fet que el país asiàtic fa mesos que, com la resta, és víctima del covid-19.\nEn els últims dies el debat ha tornat a agafar força. Fa una setmana el règim declarava la “màxima emergència” sanitària i decretava l’aïllament estricte de la ciutat de Kaesong, fronterera amb Corea del Sud, després de detectar en aquesta localitat un “possible” contagi, el primer anunciat per la dictadura fins ara. Segons la versió de Pyongyang, es tracta d’un desertor nord-coreà, que després d’haver fugit el 2017 a Corea del Sud, havia retornat al Nord -de manera il·legal, tal com va marxar- feia només uns dies. El jove, de 24 anys, hauria presentat símptomes de la malaltia i se li va fer una prova que, segons l’agència KCNA, va donar resultats “poc clars”. “Hi ha hagut una situació crítica per la qual l’agressiu virus podria haver-se introduït al país”, advertia dilluns passat Kim.\nPerò des de Seül neguen aquesta versió. Corea del Sud, un dels països amb un dels millors sistemes de rastreig de casos del món, admet la fugida del desertor però defensa que el noi no estava contagiat, ja que no s’havia classificat ni com a positiu ni com a contacte de positiu en la base de dades oficial del país.\nMés tensió entre les Corees\nA falta de noves informacions, el desenllaç continua obert. Mentrestant, i entre tantes incògnites, l’episodi evidencia com a mínim dues realitats. La primera, que sigui quina sigui la incidència real del virus a Corea del Nord el règim ha optat des d’un principi per mesures dràstiques, com fa sempre que hi ha una epidèmia que pot acabar traspassant les fronteres d’un país amb instal·lacions sanitàries precàries, gairebé sense recursos per controlar un brot i amb una població extremadament vulnerable. Així ho va fer el 2014 arran de l’epidèmia d’Ebola que va sacsejar l’Àfrica Occidental, a l’altra punta de món. A finals de desembre, doncs, gairebé al mateix temps que la Xina informava l’Organització Mundial de la Salut dels primers casos d’una “pneumònia desconeguda” a Wuhan, Pyongyang tancava -encara més- el país i cancel·lava els vols procedents de territori xinès i també rus. Aquesta contundència, que s’ha repetit en els últims mesos -mascareta obligatòria, prohibició d’actes multitudinaris, funcionaris desinfectant ciutats...- dona força als que desconfien de les xifres de Kim. “Per què tantes mesures si no hi ha casos?”, es pregunten.\nI la segona és una qüestió geopolítica. La disparitat de versions entre les dues Corees arran del possible contagi afegeix més llenya al foc de la seva relació, que, precisament, viu un moment especialment tens. El 16 de juny Corea del Nord feia esclatar l’oficina de relacions amb el Sud per “tallar qualsevol comunicació”, com a resposta al llançament de pamflets, des del Sud, amb propaganda contra la dictadura. Una acció que, a banda del rerefons polític, enfurismava Kim per la possibilitat que els fulls poguessin estar contaminats pel virus.\nPerò l’experta Duyeon Kim, de l’ONG Crisis Group, apunta una altra lectura: en cas que sigui cert que el fugitiu va arribar al Nord contagiat o que així s’acabi fent creure des de Pyongyang, “Corea del Nord no haurà de continuar dient que no té infeccions, perquè ara tindrà un culpable clar a qui assenyalar”. I no només això: “Al culpabilitzar el cas importat des de Corea del Sud, pot acceptar l’ajuda sud-coreana”. Duyeon Kim subratllava això últim en referència a l’ajuda que Corea del Sud, com també els Estats Units o la Xina, ha ofert al règim per gestionar la pandèmia. La resposta de Kim Jong-un sempre ha sigut clara: “No”. ¿Com es podria explicar, doncs, que el règim acceptés ajuda per fer front a un virus que, segons Pyongiang, no ha arribat mai al seu país?\nSuïssa decideix en referèndum mantenir l'acord de lliure circulació amb la UE


Inicio Especiales Fitur Gandia consolida a Fitur la seua aposta per la desestacionalització\nL’alcaldessa de Gandia, Diana Morant; i la tècnica responsable de Turisme, Olatz Megía, han comparegut en roda de premsa per fer balanç de l’assistència de la capital de la Safor a Fitur durant la passada setmana i per explicar les novetats que han sorgit de les diferents reunions mantingudes a la Fira.\nEn primer lloc, la màxima responsable en matèria de Turisme ha deixat clar que l’edició de 2018 «ha estat una de les millors de Fitur dels últims temps, per tot el que ha representat per al nostre turisme i per l’èxit d’afluència. Milers de persones han vingut a l’estand a interessar-se per Gandia i els tècnics ens asseguren que hem atés més gent que mai». A més, l’impacte de la ciutat ha estat doble pels dos espais en què ha estat present (estand de Comunitat i Fitur LGTBI). Segons fonts municipals, “Gandia ha consolidat en aquest esdeveniment el seu nou model turístic i la seua aposta per la desestacionalització”.\nDiana Morant ha recordat que durant la passada edició, es van establir les bases del nou model, amb la incorporació del SICTED i l’aposta pels Borja i els Clàssics, i que l’edició de 2018 ha marcat un abans i un després en la manera d’entendre el turisme i la gestió turística.\n«Aquest govern està molt satisfet per la feina que hem fet allà, per tots els projectes reals que hem anunciat, per tots els fullets i informació que hem repartit i, en definitiva, per com hem promocionat la nostra ciutat, des de la transparència i l’honestedat» i afegia que «estem molt orgullosos de la feina que s’està fent de la mà del sector turístic i del canvi de model posat en marxa durant la present legislatura. Els visitants ja ens miren d’una altra manera. Ens miren com a una ciutat que ha recuperat la reputació, la decència i el prestigi que en l’última legislatura s’havia perdut amb les burles de Gandia Shore».\nPel que fa a les novetats, l’alcaldessa ha destacat l’impacte que ha tingut la Capitalitat Cultural i la posada en marxa dels projectes del Parc Arqueològic del Castell de Bairén, la Casa dels Escriptors o l’exposició «Memòria de la Modernitat».\nTambé ha valorat molt positivament l’enllaç Gandia-Illes Balears, no només per part dels professionals i visitants sinó per part dels representants de la naviliera. «Com va dir el director comercial de Trasmediterránea, Miguel Pardo, han tingut una fantàstica acollida i no només van a continuar, sinó que tenen molts projectes per a la nostra ciutat, perquè els clients la van valorar com la millor línia de Trasmediterránea».\nIniciatives com el cicle Escena Gandia, el festival Pirata Rock o la Diocesana també van tindre un impacte molt positiu entre les persones que van acudir a l’estand sense oblidar la novetat que per primer any, Gandia va comptar amb un espai propi i un informador turístic a la zona LGTBI . «Ens hem consolidat com una ciutat LGTBIfirendly» va afirmar Morant.\nL’alcaldessa també va explicar que durant el showcooking de Fideuà es van repartir 400 racions i que espectacle de «Gandia, Capital Cultural Valenciana» va congregar a centenars de persones a l’escenari central de la Comunitat durant la jornada de dissabte.\nReunions a Fitur\nPel que fa a les reunions mantingudes, l’alcaldessa va explicar que s’han mantingut trobades amb una vintena d’operadors turístics, agències de viatge i clubs de producte. Trasmediterranea; Lastminute; Minube; TravelGuau; el club de producte de Turisme Familiar (avalat per Segitur); Avanza; el consultor gastronòmic Iñaki Gaztelumendi; el consultor cultural Antoni Nicolau; una agència Moldava interessada a dur a Gandia turisme rus; també, amb una empresa de telecomunicacions que podria millorar les infraestructures de comunicacions en els hotels de la platja a més d’Europlayas i una empresa de turisme experiencial interessada a crear Producte Turístic a Gandia i començar a comercialitzar-lo.\nEn aquest punt Morant ha explicat que després de mantenir reunions amb operadors digitals i el president de l’Associació Hotelera de la ciutat, s’organitzarà una altra reunió a Gandia per decidir a través de quines plataformes es treballarà d’una manera decidida en la promoció on line i digital de la destinació utilitzant els coneguts com Big Data. «Aquest any, el pressupost de Turisme comptarà amb una partida específica per crear contingut al voltant dels recursos de Gandia i poder-los promocionar a través de plataformes on line de venda de producte turístic. Una iniciativa en què col·laborarem amb les empreses i que és la primera vegada que s’aplicarà a la nostra ciutat».\nPer la seua banda, Olatz Megía va explicar que la totalitat del material de promoció que es va dur a la fira es va esgotar durant aquesta. Es van repartir més de 6.500 fullets més d’esgotar els més de 1.000 calendaris de la ciutat. La tècnica de Turisme va incidir en la importància de l’augment de la difusió gràcies a l’estand LGTBI instal·lat a la fira el que va revertir en duplicar l’impacte promocional. Pel que fa al turisme LGTBI, Megía va anunciar que s’està treballant en un mapa amb l’oferta d’establiments LGTBIfriendly que editarà l’Agència Valenciana de Turisme amb l’oferta específica i que ja hi ha establiments que s’han interessat per aquesta nova via per atreure visitants. A més, de cara a properes fires, hi haurà fullets amb una oferta específica LGTBI fruit del treball amb el departament de Diversitat de l’Ajuntament de Gandia.\nArtículo anteriorBenissa avança amb noves gestions del nou Pla General perquè siga una realitat en 2019\nArtículo siguienteGandia comptarà amb una nova Llançadora d’Ocupació per a fomentar la inserció laboral de 20 persones\nLa Diputación de Valencia apuesta por el turismo inteligente\nXeraco anuncia en FITUR 2020 su I Concurso Gastronómico «La València»


12 llapis naturals de fusta de colors amb portallapis | Jugaia\nAquest set està compost per 12 peculiars llapis de colors fabricats amb fusta natural, i un peculiar portallapis fet amb trossets d'escorça d'arbre.\nEls llapis mesuren uns 17 cm cadascun. Són enormes, per la qual cosa duren moltíssim. Podrem pintar amb ells un munt de temps.\nUn trosset de naturalesa per a gaudir els teus moments artístics!\nDibuixa i acoloreix amb aquests llapis de colors\nCada llapis és d'un color diferent. Les tonalitats són intenses i brillants, per la qual cosa aquests colors de fusta donaran a les nostres obres d'art un toc de color molt original.\nLa textura del llapis de fusta és rugosa. És com acariciar un trosset d'arbre mentre acoloreixes! En canvi, la punta és gruixuda, però molt suau. Pintar amb aquests colors de fusta és una experiència creativa súper agradable.\nUn material artístic natural i sostenible\nCadascun d'aquests llapis de colors està fet un a un, utilitzant materials naturals i sostenibles. Per això, no hi ha dos iguals: són peces úniques.\nEl portallapis està compost per restes de fusta reutilitzada per a aprofitar al màxim els recursos que ens ofereix la naturalesa, i reduir així els residus.\nA causa de la seva gran mida, per a treure-li punta podeu fer-ho amb un ganivet o algun objecte esmolat (sempre amb l'ajuda d'un adult!).\nUn material artístic inspirat en la naturalesa que ens encanta.\nPortallapis de 8 x 12 cm i llapis de 17 cm


Una mostra de motos Ossa és la gran novetat de la Festa Major de Sant Salvador - Regió7 :: El Diari de la Catalunya Central\nUna mostra de motos Ossa és la gran novetat de la Festa Major de Sant Salvador\nEl programa d'activitats arrencarà dimecres i durarà fins diumenge, amb propostes per a tot tipus de públic\nredacciósant salvador de guardiola 04.08.2014 | 07:45\nLa baixada d´andròmines és un dels actes més esperats de la festa arxiu/mireia arso\nUn exemplar original totalment restaurat de l'equip de motoball creat els anys 80 per Ossa a Catalunya, una de les 1.700 motos de la primera sèrie que aquesta marca va fabricar a Catalunya, l'any 1951, i el primer model que els nous propietaris de la marca van treure al\nmercat l'any 2010, són algunes de les Ossa que formaran part de la 1a Mostra de Motos de col·lecció Ossa de Sant Salvador de Guardiola i Salelles, que obrirà portes el pròxim 10 d'agost, en el marc dels actes de la Festa Major.\nAquesta exposició, juntament amb la cuita del bou i sopar a l'estil argentí que tindrà lloc la vigília, el dissabte 10 d'agost, són les principals novetats del programa de festes que es desenvoluparà entre els dies 6 i 10 d'agost.\nL'exposició constarà d'un total de 34 motos, quatre d'elles considerades peculiars pel fet que se'n conserven pocs exemplars. Es podrà visitar el diumenge 10 d'agost, entre les 10 del matí i les 8 del vespre, serà d'entrada lliure i recull els exemplars que conserven 17 veïns del poble.\nAquesta mostra serà un dels principals trets distintius de la festa, però el programa és extens. Una de les principals novetats és la cuita del bou que, entre les 9 del matí i 2/4 de 10 de la nit del dissabte 9 d'agost, hora de l'àpat, es farà a l'exterior del pavelló poliesportiu. Si bé la festa ja haurà arrencat, el plat fort serà el cap de setmana, i dissabte, el dia de més activitat, especialment per als més petits, amb jocs de cucanya, inflables, festa de l'escuma, al pavelló, i a la tarda, berenar infantil, i festa de confeti. Per als grans, hi haurà activitats esportives, concerts, sopar, i ball de nit, després del corretasques de divendres.\nL'endemà, hi ha prevista una plantada de gegants al pavelló a les 10 del matí, un concurs de dibuix infantil, jocs d'aigua i el joc de la granota, destinat al públic familiar. També tindrà lloc un vermut popular i l'esperada baixada d'andròmines.


Aprovecha los beneficios del agua termal | Hotel Vila Arenys\nEl termalisme molt a prop teu\nEl termalisme molt aprop teu\nDesconecta i aprofita els beneficis del termalisme i de l'aigua de mar\nA només 3 km. d'Arenys de Mar, trobem Caldes d'estrac, vila famosa per les seves aigües termals.\nEl Manantial mineromedicinal a Caldes d’Estrac és escalfat i mineralitzat a 2800 metres de profunditat i emergeix a 38,8°. Aquesta és una magnífica i singular aigua pura i cristalina, que flueix constantment al Balneari mantenint les seves propietats biològiques, físiques y químiques, amb un enorme potencial curatiu i terapèutic.\nDesde la recepció de l'hotel els podem gestionar qualsevol reserva


Una eina dona informació sobre els edificis per facilitar la implantació de l'energia solar a Andorra\nEl potencial de l’energia solar al país és molt elevat, especialment pel que fa a l’edificació i, per aquest motiu, des del Govern i l’Observatori de la Sostenibilitat d’Andorra (OBSA) s’ha posat en marxa una web que mostra les oportunitats per a la instal·lació de plaques solars a les cobertes dels edificis.\nLlegeix més sobre Una eina dona informació sobre els edificis per facilitar la implantació de l'energia solar a Andorra\nMés de 200 alumnes es bolquen amb la sostenibilitat al setè Fòrum d'escoles verdes d'Andorra\nLlegeix més sobre Més de 200 alumnes es bolquen amb la sostenibilitat al setè Fòrum d'escoles verdes d'Andorra\nAndorra celebra la Setmana europea de l’energia sostenible amb un seguit d'actes de sensibilització\nLa Setmana europea de l’energia sostenible va néixer l’any 2005 de la mà de la Comissió Europea. Els actes a Andorra comencen dimarts 20 de juny amb una jornada tècnica dedicada a la transició energètica i el canvi climàtic.\nLlegeix més sobre Andorra celebra la Setmana europea de l’energia sostenible amb un seguit d'actes de sensibilització\nAndorra aposta per un model energètic més eficient i sostenible\nLa ministra de Medi Ambient, Agricultura i Sostenibilitat, Sílvia Calvó, ha inaugurat la Jornada sobre eficiència energètica; una jornada que s’emmarca en la Setmana Europea de l'Energia Sostenible durant la qual administracions publiques i empreses privades organitzem activitats per tal de sensibilitzar al públic en general sobre les energies renovables i l'eficiència energètica.\nLlegeix més sobre Andorra aposta per un model energètic més eficient i sostenible\nPrimers resultats del monitoratge energètic a escoles d'Andorra\nLes primeres dades dels comptadors energètics a les escoles assenyalen la possibilitat de reduir el consum residual a les nits.\nLlegeix més sobre Primers resultats del monitoratge energètic a escoles d'Andorra


IB3 | Els científics reclamen que no es polititzi la crisi de la xylella\nEls científics reclamen que no es polititzi la...\nPortada > > Els científics reclamen que no es polititzi la crisi de la xylella\nEls científics reclamen que no es polititzi la crisi de la xylella\nL'expert Miquel Àngel Miranda compara la gravetat de la crisi actual amb la de la fil·loxera\nEls científics reclamen NO polititzar la crisi de la Xylella.\nEn declaracions al programa Al dia d’IB3 ràdio, Miquel Àngel Miranda, professor de la UIB i científic de l’Inagea, ha explicat que manquen dades per decidir si és millor apostar per l’erradicació i arrabassar o fer contenció i que la balança ha tombat per salvar l’agricultura illenca.\nReconeix que fins ara, allà on la xylella ha entrat NO s’ha pogut erradicar. Diu que aquí s’està fent feina i reclama mitjans suplementaris a l’Estat i a Europa per frenar la infecció i compara la crisi actual amb la de la fil·loxera\nEl professor Miranda està investigant des d’octubre els insectes vectors que escampen el bacteri. Se’n coneix un de segur i n’hi podria haver 2 o 3 més. A final de primavera passen de l’herba als arbres i els infecten. L’objectiu és desenvolupar trampes per evitar-ho.


Núria Conangla presenta l'èxit de l'estiu, "Fuck Likes" - Ràdio Palafrugell\nLa jove cantant, i artista polifacètica, Núria Conangla, ha presentat als matins de Ràdio Palafrugell la seva proposta musical per a l’estiu del 2021. La cançó, “Fuck Likes“, combina a la meravella el funk més clàssic amb tocs de rap i de música clàssica, fent-nos xalar amb la seva veu, que t’enganxa com una paparra a la ràdio.\nAmb arrels al Bergadà i a Osona, la Núria, natural de La Garriga (amb casa a Calella de Palafrugell), ens porta una cançó que vol mostrar, segons diu, l’exagerada dependència que generen les xarxes socials i les conseqüències que se’n poden derivar.\nEl tema, mesclat a Dept 17 Studio per Àlex Carretero i masteritzat a Sterling Sound per Chris Gehringer, és una invitació a ballar i a passar-ho bé, tot deixant de banda les pantalles i els dispositius mòbils. “Vida que plores quan els likes són el motiu“, diu la cançó. A més, també fa referència a la dependència que estan creant les xarxes socials i el control que aquestes exerceixen sobre les persones. “No m’agrada gens la dependència que està creant en la gent, comptant ‘quants likes té certa foto’, o qui li ‘ha fet like i qui no’, ‘qui ha mirat les teves stories’, ‘quantes visualitzacions té el vídeo‘”, explica Conangla a les seves xarxes socials.\nLa producció del tema ha anat a càrrec de Rispect Records, amb Iñaki Marquiegui, Joan Palà, Sisco Romero i Miki Tejero al capdavant. L’audiovisual que l’acompanya -dirigit pel mateix Tejero-, funciona de manera que l’artista intenta deslligar a una persona del seu mòbil. Vol aconseguir que aquesta aixequi el cap, miri al seu voltant i connecti amb una altra persona, cara a cara.\n“Fes allò que t’apassiona, entrega’t, viu i emociona’t”\nEns captiva aquesta frase de la seva pàgina web, on també se’ns presenta amb totes les seves vessants, que són moltes. Una artista polifacètica i multiinstrumentista. Violoncel·lista des de ben petita, ha obert la seva passió musical a altres àmbits com la composició i la producció de bandes sonores i temes propis. Toca diferents instruments i estils musicals. Com diu ella mateixa, “m’entrego al màxim en tot allò que faig perquè la música és el que m’omple la vida!”\nLa Núria Conangla es mou per molts estils i projectes variats. Compon temes propis i bandes sonores, interpreta diversos instruments, produeix i ha gravat per bandes sonores de pel·lícules i CD de cantants i grups reconeguts. Podeu visitar la seva web a nuriaconangla.com\nEn el següent enllaç trobareu l’entrevista sencera al matinal de Ràdio Palafrugell, amb Rafel Corbí.\nNascuda a La Garriga, inicia els seus estudis musicals a l’Escola Municipal de Música de La Garriga tant amb el violoncel com amb el piano, segueix al Conservatori de Granollers i finalitza els seus estudis superiors a l’Escola Superior de Música de Catalunya (interpretació del violoncel) on també estudia el piano. Posteriorment, inicia els estudis de trompeta moderna, cant modern, baix elèctric i producció musical.\nHa actuat diverses vegades amb orquestra a l’Auditori de Barcelona i de Girona, al Teatre Nacional de Catalunya; també al Palau de la Música interpretant grans òperes i simfonies. En l’àmbit pedagògic, és professora de violoncel, piano, harmonia i llenguatge musical.\nGires, cinema i música\nEn l’àmbit de la música moderna, ha enregistrat CD de diferents músics. Ha fet gires per Espanya amb cantants i grups de música. També ha participat en gravacions per diferents temes dels discs de la Marató de TV3 i bandes sonores de pel·lícules estrenades al cinema: “A Casa” (2020, Amazon Prime), “El Pacto” (2018, Sony Pictures) i “Santa Clara” (2019, Abubuya Producciones). Ha aparegut com a músic al programa televisiu Operación Triunfo amb el violoncel.\nAl llarg de la seva carrera musical, ha format i forma part de diversos projectes musicals moderns. En destaca el Barcelona Rock Strings Quintet, amb qui està fent actuacions arreu del país. Així mateix, el musical Bruna, amb el que actualment està fent una gira nacional.\nEn el seu vessant de compositora, a part de compondre i produir bandes sonores per curtmetratges i visuals de tota mena, també té temes propis, que podeu escoltar a Spotify.\nEscolta la cançó FUCK LIKES a Spotify:


El tractament de la informació - Unitat de Projectes, Estudis i Qualitat (UPF)\nEl tractament de la informació/\nLListats de què disposen els responsables acadèmics:\nLlistat de classificació per professor i interval\nLlistat de classificació per assignatura i interval\nQ3: Llistat de valoracions inferiors a 5\nResum per estudis\nLlistat de participació per estudi\nLlistat de suggeriments\nLlistat origen respostes\nL'avaluació de la docència és una previsió estatutària de la UPF que s'ha fet des del mateix inici de la seva activitat docent. D'acord amb els Estatuts, correspon a la Comissió d'Ensenyament la responsabilitat d'impulsar i supervisar aquesta avaluació. Després de gairebé vint-i-cinc anys de funcionament, la nostra universitat pot acreditar que ha complert estrictament amb aquest mandat estatutari. Es disposa de sèries llargues, per trimestres, per centres, per cursos i per professors, de l'avaluació docent.\nLa Comissió d'Ensenyament ha anat introduint canvis en el format de les enquestes. En una primera etapa les enquestes es van anar fent cada cop més llargues, fins a arribar a incorporar una bateria de divuit preguntes. Després, es va procedir a una simplificació radical, en què es van deixar reduïts els qüestionaris a cinc preguntes. Algunes mancances del nou format -l'absència de cap indici sobre el funcionament de les pràctiques i la manca d'una avaluació global- van portar a enriquir les enquestes amb dues preguntes més (1998-99).\nEl model actual avalua de forma sistemàtica la satisfacció de la docència impartida, tant per part de l'assignatura com la del professor.\nValora els aspectes següents relacionats amb l’assignatura (en una escala de 0 a 10, on 0 és molt en desacord i 10 molt d’acord):\nEls continguts impartits en l’assignatura i les competències treballades s’ajusten al que diu el pla docent.\nLes metodologies docents utilitzades (disseny de sessions de classe, activitats a realitzar pels alumnes i materials docents utilitzats) m’han ajudat en el procés d’aprenentatge.\nEl volum de treball exigit s’adequa als crèdits de l’assignatura.\nEn conjunt estic satisfet/a amb aquesta assignatura.\nSi vols fer algun comentari sobre l’assignatura, pots fer-ho en aquest espai:\nValora els aspectes següents relacionats amb el professor o professora (en una escala de 0 a 10, on 0 és molt en desacord i 10 molt d’acord):\nEl professor o professora ha complert adequadament les seves obligacions docents (pla docent, puntualitat, atenció a l’estudiant, etc.)\nEstic satisfet/a amb la docència rebuda\nSi vols fer algun comentari sobre el professor o professora, pots fer-ho en aquest espai:\nA més de la revisió del nombre i del contingut de les preguntes, la Comissió d'Ensenyament també s'ha esforçat per millorar la presentació de les enquestes, i n'ha desenvolupat un nou estil de presentació més informatiu.\nAtesa la importància que l'avaluació docent té per a tota la comunitat universitària -docents i discents-, la Comissió de Qualitat ha impulsat també mesures de millora de la difusió del coneixement i valor de les enquestes a tots els centres -facultats i escoles-, a totes les administracions territorials i en tots els suports possibles. En darrera instància es persegueix elevar el grau de resposta a les enquestes i el rigor en la resposta.\nEL SISTEMA AVALDO D'AVALUACIÓ DE LA DOCÈNCIA EN UNA INTRANET CORPORATIVA (CAMPUS GLOBAL)\nLa UPF ha desenvolupat un sistema d'avaluació de la docència a través del Campus Global (AVALDO) connectat amb les principals bases de dades de la Universitat. L'AVALDO configura un model propi amb més eines i millor informació a estudiants, professorat avaluat i responsables acadèmics.\nEl model implica UNA DOBLE ACTUALITZACIÓ:\n· Actualització de caràcter metodològic i tecnològic\nSe supera l'avaluació presencial a l'aula, amb tots els costos, requeriments i servituds que plantejava, per passar a un sistema d'avaluació de la docència en l'entorn Campus Global, més fàcil i més amigable\nPermet als estudiants fer l'avaluació des del lloc que vulguin i quan vulguin, i afavorir que siguin fetes reflexivament.\nPel que fa al professorat avaluat i als responsables acadèmics permet un salt endavant en el tractament de la informació i en la seva accessibilitat:\nconsulta d'avaluacions actives i històriques\nconsulta fàcil dels suggeriments dels estudiants, que queden annexos als resultats de l'avaluació\nmillora la presentació gràfica i disposició de la informació.\n· Actualització d'acord a les necessitats dels nous mecanismes i requeriments d'avaluació de la docència del professorat\nTant a nivell intern com a nivell dels requeriments de l'Agència per a la Qualitat del Sistema Universitari de Catalunya (AQU) i del Departament d'Universitats, Recerca i Societat de la Informació (DURSI -que ha posat en marxa un complement de docència propi-) com de l'ANECA.\nLes innovacions se centren en permetre al professorat contextualitzar els resultats de les avaluacions amb un informe personal, com un mecanisme de garantia. Els comentaris que efectuï un professor també són rebuts pels responsables acadèmics (degans i directors de centres i estudis i directors de Departament) i s'incorporen a l'expedient de l'avaluació quantitativa.\nEl Sistema Avaldo\nEstudiants: en accedir al Campus Global en qualsevol moment del període habilitat per fer l'avaluació, se'ls hi desplega un menú personalitzat amb les avaluacions a realitzar en cada edició. El menú presenta, d'una forma agradable, les assignatures i el professorat que cal avaluar (amb foto inclosa del professor), de manera que només cal que valori de 0 a 10 cadascuna de les preguntes que es plantegen, i escriure els comentaris que consideri oportuns sobre la docència rebuda.\nTractament de la Informació: un cop finalitzat el període d'avaluació (just el dia abans de l'inici dels exàmens trimestrals) s'inicia el tractament, automàtic, de la informació. Se supera, així, la costosa fase de lectura òptica de qüestionaris en els models tradicionals. El sistema AVALDO disposa d'un motor de càlcul que per a cada unitat avaluada (assignatura-grup-professor) estableix uns continguts d'informació preestablerts i un format infogràfic de presentació. La informació proporciona, per a totes les preguntes i professorat avaluat, mitjanes i distribució en percentils de les valoracions. Els resultats s'agreguen a nivell d'Estudi, de Departament i d'Universitat.\nContextualització de les avaluacions: el sistema AVALDO està dissenyat perquè els resultats quantitatius de les avaluacions puguin contextualitzar-se adequadament pels diferents agents, de manera que es potencia la dimensió avaluativa de l'instrument, i s'assegura una major informació en els usos avaluatius diferits.\nEls estudiants tenen la possibilitat d'efectuar observacions al professorat avaluat. L'AVALDO ha gestionat trimestralment més de 2.500 comentaris dels estudiants\nEl professorat avaluat té l'oportunitat, un cop analitzada l'avaluació, de fer comentaris al voltant dels resultats, que reben els responsables acadèmics\nEls responsables acadèmics tenen la possibilitat també de traslladar la informació que considerin necessari a una determinada avaluació, que s'afegeix a l'expedient.\nProductes: el sistema AVALDO elabora automàticament diferents informes:\nInforme per al professor: un informe personalitzat, amb identificació de l'avaluació, la participació, i els resultats quantitatius pregunta per pregunta, amb els referents de Departament i d'Estudi. L'informe incorpora un bloc amb els comentaris dels estudiants. Des de l'informe, el professorat pot efectuar els comentaris que consideri adients als resultats de l'avaluació.\nInforme per als responsables acadèmics: degans i directors de centres i estudis i directors de departament, que ordena en percentils, de la puntuació més alta a la més baixa, per preguntes. Els responsables acadèmics tenen a més a més accés directe als informes individuals del professorat.\nCertificats de docència: permet imprimir fulls resum de les avaluacions del professorat als efectes de la certificació de valoracions docents, d'acord als procediments establerts per l'AQU i l'ANECA\nGestors: el sistema AVALDO es gestiona per un administrador i estableix circuits de validació interns per activar les edicions corresponents.\nEn resum, l'avaluació de la docència comprèn un conjunt de mesures que apunten a perfeccionar la qualitat de l'avaluació docent i que comprometen totes les parts implicades en el procés de realització i en el procés de millora.\nLa informació que proporciona l'avaluació docent, que s'agrupa en tres grans blocs té el contingut i la distribució següents:\nS'agrupa en tres grans blocs:\nApartat amb les dades bàsiques de l'avaluació:\nQÜESTIONARI D'ACTIVITAT DOCENT\nESTUDI (en què s'ha impartit la docència)\nDEPARTAMENT (al qual pertany el professor avaluat)\nCURS I TRIMESTRE\nb) Dades de l'avaluació:\nNOMBRE D'ALUMNES DEL GRUP\nApartat amb els resultats de l'avaluació\nEs configuren cinc agrupacions per als resultats obtinguts a cada pregunta i per a cada estudi i cada departament, i s'indica en quin dels cinc intervals d'agrupacions se situa la mitjana de valoració que ha obtingut el professor per a cada pregunta.\nLes agrupacions de cada estudi i departament s'expressen de la manera següent:\n1 - 10% (inferior)\n5 - 10% (superior)\nL'agrupació número 1 es correspon amb l'interval que determinen el 10% de les mitjanes inferiors dels darrers trimestres; la número 2, amb el 25% mitjà-baix; la número 3, amb el 30% del mig; la número 4, amb el 25% mitjà-alt, i la número 5, amb el 10% de les mitjanes superiors.\nEls punts de tall (les mitjanes que determinen cada agrupació) varien cada trimestre, però mantenen una certa estabilitat gràcies al fet que s'hi compten les avaluacions dels darrers trimestres. D'aquesta manera, els punts de tall poden modificar-se trimestralment en funció de l'evolució de les avaluacions del professorat de cada estudi i departament, però conserven una certa estabilitat que permet observar millor les tendències; per fer-ho així s'agafen sempre les mitjanes dels darrers trimestres, inclòs l'avaluat. Aquest sistema permet, a més, fer un tractament uniforme de la informació per als estudis grans i per als petits.\nPer a cada pregunta es disposa de la informació següent:\nNOMBRE DE RESPOSTES A LA PREGUNTA\nMITJANA DEL PROFESSOR\nPUNT MIG DEL DEPARTAMENT\nPUNT MIG DE L'ESTUDI\nAGRUPACIÓ EN DEPARTAMENT\nAGRUPACIÓ EN ESTUDI\nEl punt mig del departament i el punt mig de l'estudi són aquelles mitjanes que tenen el 50% de la resta de mitjanes per sobre i l'altre 50% per sota (per tant, que són al punt mig de les mitjanes del departament o de l'estudi).\nLa informació sobre els resultats de l'avaluació de la pregunta es complementa amb una representació gràfica (un histograma) i percentual de la distribució de les respostes a la pregunta, en funció de l'escala de valoració (de 0 a 10).\nD'aquesta manera, amb un simple cop d'ull es pot observar quins han estat la distribució i el percentatge majoritari de les respostes a cada pregunta, d'acord amb l'escala dels qüestionaris:\nApartat final, amb els punts de tall del departament i de l'estudi\nAl final del qüestionari s'hi inclou la relació de punts de tall del departament i de l'estudi, de què es tracti, per a cadascuna de les preguntes.


Preguntes freqüents - Emmona Ultra Trail\nCom he d'aportar el certificat mèdic per participar a la Ultra Trail?\nPer participar a la Ultra Trail es necessari disposar d'un certificat mèdic per validar la teva inscripció.\nPots fer servir qualsevol certificat mèdic de "no contraindicació a la pràctica de la cursa a peu en competició" segons les característiques exigides al reglament o descarregar el nostre propi imprès aquí.\nNo es donarà cap avis de recepció, ni conformitat. S'haurà de verificar a la relació d'inscrits, que el certificat mèdic ha estat validat (aquest llistat s'actualitza setmanalment).\nHe fet la preinscripció, com puc fer el pagament de la inscripció?\nSi has realitzat la preinscripció però no has finalitzat el pagament pots tornar a omplir el formulari d’inscripció i finalitzar el pagament.\nMentre hi hagi dorsals disponibles, tens temps per pagar fins el 10 de maig. En cas de què s’esgotin els dorsals anirem anul·lant les preinscripcions per ordre cronològic.\nHi ha alguna altre forma de fer el pagament?\nSi no pots realitzar el pagament mitjançant targeta de crèdit o de dèbit, pots fer una transferència al següent número de compte:\nPuc anul·lar la meva inscripció?\nSi contractes l'assegurança d'anul·lació tens dret a reclamar el import de la inscripció fins el dia 10 de maig.\nEn cas de no contractar aquesta assegurança no es farà la devolució de cap inscripció.\nPuc fer un canvi de dorsal amb una altre corredor/a?\nSi t’has inscrit i no pots córrer, pots fer un canvi de dorsal amb un altre company. Els canvis de dorsal es poden fer fins el dia 10 de maig.\nPer fer el canvi de dorsal omple el següent formulari.\nPuc fer un canvi de cursa?\nEn el correu de resposta rebreu les indicacions de com recuperar o pagar la diferencia de la inscripció.\nHi ha transport entre Sant Joan de les Abadesses, Vilallonga de Ter i Ribes de Freser?\nSí, hi haurà un servei d’autocars entre els principals avituallaments i Sant Joan de les Abadesses.\nHi haurà un autocar especial des de Ribes de Freser fins a Vilallonga de Ter (pels corredors de la Marató que vulguin tenir el cotxe on arriba el cremallera). Aquest autocar també pararà a Campdevànol, Ripoll i St. Joan de les Abadesses. Serà necessari reservar plaça.\nHi haurà un autocar especial des de Ribes de Freser fins a Sant Joan de les Abadesses (pels corredors de la Trail que vulguin tenir el cotxe on arriba el cremallera). Aquest autocar també pararà a Campdevànol i Ripoll. Serà necessari reservar plaça.\nUnes setmanes abans de la prova es publicaran els horaris del autocars i s'obrirà la possibilitat de reserva de plaça per autocars previs a la sortida. Pels transports després de la cursa no és necessari fer reserva.


Patir grip i COVID alhora multiplica per 6 la probabilitat de morir – Salut Media\nUn informe de l’Agencia de Salut Pública Britànica¹ assenyala que patir els dos virus alhora, la grip i la COVID, pot suposar multiplicar per 6 la probabilitat de morir. Davant aquesta dada, des del Col·legi Oficial d’Infermeres de Tarragona (CODITA) fan una crida per a que la població a qui li toca vacunar-se de la grip, ho faci. “A més sabem que la vacuna de la grip s’associaria a una menor gravetat i menor mortalitat per la COVID⁴” diuen des de CODITA.\nLes infermeres de Tarragona alerten que aquest any la grip pot ser més nombrosa i pot presentar casos més greus, donat que s’ha disminuït la immunitat col·lectiva perquè l’any passat pràcticament no hi va haver grip. En aquest sentit, un recent estudi publicat a la revista Vaccines² assenyala que quan s’han donat hiverns suaus amb taxes d’incidència de la grip baixes, els següents anys registraven casos més greus. Això podria suposar que fins a un 48% de la població fos susceptible a la infecció per la grip ³.\nDavant aquest context, enguany s’ha incrementat en 120.000 les vacunes de la grip, que arribaran al 1.570.000 dosis. Però, les infermeres de Tarragona recorden que “cal que els grups de població que han de vacunar-se ho facin. La vacuna de la grip cada any evita morts, hospitalitzacions i ingressos a l’UCI. L’any passat, per exemple, va suposar un 26% d’hospitalitzacions evitades, un 40% d’ingressos d’UCI evitats i un 37% menys de morts atribuïdes a la grip. Per tant, vacunem-nos”.\nEn aquest sentit, des de CODITA també es fa una crida perquè els professionals sanitaris es vacunin de la grip. El col·lectiu encara es vacuna poc, l’any passat un 42.5%, quan la mateixa OMS recomana que s’hauria d’arribar a un 75%.\nLa dosi de recordatori de la COVID i la vacuna de la grip\nAquesta tardor, encara en pandèmia COVID, a més de la vacuna de la grip, caldrà que les persones més vulnerables (persones grans, immune deprimides, trasplantats, amb tractaments immunosupressors, etc..) rebin una tercera dosi de recordatori de la COVID.\nLes infermeres volen recordar que administrar alhora dues vacunes no suposa cap perill “cal recordar, per exemple, que els nadons poden arribar a rebre fins a 7 vacunes en una mateixa visita”. Per tant, diuen “ la coadministració de la vacuna de la grip i de la COVID no produeix més efectes secundaris, ni és perillós per la salut de la persona”. El que sí cal, diuen “és administrar les vacunes en braços diferents o si es posa al mateix braç deixar 4 cm entre les punxades”.\nFinalment, les infermeres de CODITA confien que la campanya de vacunació d’aquest any aconsegueixi altes cobertures “ens cal una alta immunitat col·lectiva que ens permeti encarar un hivern més tranquil que l’anterior, i que ens ajudi a tornar a l’activitat normal d’abans de la pandèmia, tant a les consultes com a la vida particular, el més aviat possible” conclouen.


Montse Gatell: Tu mous fitxa per l’equitat de gènere - Social.cat\nTu mous fitxa per l’equitat de gènere\nDivendres, 6 de març de 2015 | 08:00 h\nEl 8 de març és el moment de l’any que l’agenda mediàtica té a bé posar el focus en la situació del 50% de la població. Des de les institucions que treballem per millorar les condicions de vida de les dones hem d’aprofitar aquesta receptivitat per fer actuacions de sensibilització i impusar que s’avanci en aquest sentit. Aquest Dia Internacional de les Dones, la Generalitat de Catalunya, les quatre Diputacions, l’Associació Catalana de Municipis i la Federació de Municipis de Catalunya, ens hem posat d’acord en divulgar el missatge “Tu mous fitxa. Catalunya per l’equitat de gènere”.\nL’objectiu és impulsar una reflexió i presa de consciència, ja sigui en l’àmbit professional o en les relacions familiars i personals, que ens porti a actuar, moure fitxa cap a una societat on dones i homes puguem desenvolupar el nostre projecte vital amb els mateixos drets, el mateix grau d’autonomia i llibertat. I per avançar en aquest camí necessitem l’equitat de gènere. Aquest concepte ens dóna la perspectiva justa amb la qual s’ha de tractar les diferències entre els homes i les dones. L’equitat de gènere és la clau per poder garantir la igualtat d’oportunitats i de tracte de manera totalment efectiva.\nPrecisament aquest concepte és l’eix del contingut de la Declaració Institucional de l’Institut Català de les Dones del 8 de març del 2015, que serà llegida en els actes commemoratius que es faran en tot el territori. És un concepte que es construeix sobre la constatació, el reconeixement i l’atorgament de valor a les diferències entre homes i dones. Les diferències entre homes i dones ens aporten valor com a societat, ens enriqueixen. Hem de sumar la visió de les dones a la que hi ha hagut fins ara, totalment patriarcal, i repensar la pròpia comunitat humana. Volem perpetuar la societat desigual o volem canviar la manera de relacionar-nos els uns i les altres i actuar en conseqüència?. Aquesta revolució, però, tan important com pot ser la científica o la tecnològica, es farà com s’han fet tots els grans canvis: fent petites passes individuals i col·lectives.\nSom al 2015 i encara no hi ha prou consciència de les discriminacions que pateixen les dones, quan moltes d’elles ens hauríen de fer envermellir. Les desigualtats en l’àmbit laboral són flagrants i greus. Des de la diferència salarial entre homes i dones fins a les trabes que pateixen les dones en la seva carrera laboral pel fet de la maternitat. Encara ara les qüestionades per escollir entre carrera laboral i maternitat són majoritàriament les dones. Els homes això ni s’ho plantegen, al contrari, la seva paternitat és pot veure com un tret positiu per part de l’empresa. Aquest és només un exemple d’un tracte desigual i discriminatori a causa d’una diferència meravellosa, com és la maternitat i la necessària reproducció de l’especìe, però que encara la societat patriarcal no ha incorporat de manera equitativa per tal que les dones no es vegin perjudicades.\nDones i homes hem de ser ferms en aquesta revolució i protagonitzar junts un pacte social de gènere. Hem de prendre consciència de que les desigualtats que pateixen les dones no són coses només de dones. Els canvis no els farem soles.


El Govern encara la cimera anticrisi amb "la voluntat" i "la convicció" d'assolir "acords concrets" per "aixecar econòmicament el país" - Sala de premsa. Generalitat de Catalunya\nEl Govern encara la cimera anticrisi amb "la voluntat" i "la convicció" d'assolir "acords concrets" per "aixecar econòmicament el país"\nquery_builder 22 març 2011 15:47\nEl portaveu del Govern mostra la seva “confiança” en els “resultats importants i necessaris” que pot donar la cimera\nFrancesc Homs confirma que el CAREC lliurarà demà als participants un document que inclou una diagnosi de la situació, un balanç i una proposta de mesures concretes com a “punt de partida” per al debat\nEl Govern ha centrat la reunió del Consell Executiu d’avui en la cimera anticrisi que divendres reunirà Govern i agents polítics, econòmics i socials i que l’executiu afronta amb “el compromís”, “la voluntat” i “la convicció” d’assolir acordsque permetin “aixecar econòmicament el país”. “La voluntat del Govern és que s’assoleixin acords concrets sobre mesures que siguin eficaces per afavorir el creixement econòmic, aquest és el compromís i la voluntat del Govern”, ha manifestat el portaveu i secretari general de la Presidència, Francesc Homs, qui ha mostrat la seva “confiança” en la utilitat de la trobada. “Tenim la convicció que hi ha prou maduresa institucional i dels participants per ser capaços d’oferir al país acords concrets que puguin ser útils per l’economia productiva de casa nostra”, ha sentenciat.\nSegons ha explicat el portaveu del Govern i tal com recollia la carta que el president de la Generalitat, Artur Mas, va trametre dies enrere als participants en la cimera, la trobada de divendres s’articularà en tres grans eixos: una diagnosi de la situació econòmica actual, l’adaptació de l’Acord estratègic per a la internacionalització, la qualitat de l’ocupació i la competitivitat de l’economia catalana 2008-2011 a la situació econòmica actual i la identificació de mesures en àmbits com la formació, l’ocupació o la innovació. Homs ha explicat en aquest sentit que el Consell Assessor per a la Reactivació Econòmica i el Creixement (CAREC) lliurarà demà als participants un document de diagnosi, anàlisi i propostes que “pot contribuir a conduir el debat i ser un bon punt de partida”. D’altra banda, al llarg d’aquesta setmana es produiran “contactes intensos” amb tots els participants per acabar de perfilar la cimera.\n“Tenim confiança que aquesta cimera pot donar resultats importants i necessaris pel país”, ha manifestat el portaveu del Govern qui ha constatat en aquest sentit “la necessitat col·lectiva i compartida” per tots els actors de la reunió “de saber identificar espais de diagnòstic, consens i proposta de mesures en un moment econòmic delicat, però amb elements per mirar el futur amb confiança”.\nJustament encara en l’àmbit econòmic la reunió del Consell Executiu també ha tractat sobre l’eliminació de l’impost de successions que segons ha subratllat el portaveu del Govern “tindrà efectes retroactius a 1 de gener de 2011 i quedarà igual o millor que en els territoris amb tipus més favorables”, com és el cas de Madrid o el País Valencià. “S’acabarà així amb tota la discriminació desfavorable respecte a Catalunya i els seus ciutadans”, ha sentenciat Homs, qui ha explicat que un cop aprovat el projecte de llei el president de la Generalitat compareixerà públicament per oferir-ne els detalls.\nEleccions al Conselh Generau d’Aran\nEl Govern també ha acordat convocar per al proper 22 de maig les eleccions al Conselh Generau d’Aran, que es regeixen per la llei sobre el règim especial d’Era Val d’Aran.\nJustament, relacionat amb el procés electoral del 22 de maig a Catalunya, el Consell Executiu també ha aprovat el decret que estableix les bases per a l’elecció dels membres dels consells comarcals, un cop constituïts els ajuntaments. Un cop celebrats els comicis les juntes electorals provincials de Barcelona, Girona, Lleida i Tarragona proclamaran els membres dels consells. L’executiu ha aprovat en aquest sentit el nombre de consellers a elegir en cada consell, d’acord amb la darrera cifra de població de cada municipi.\nEn la línia dels acords presos en altres àmbits prioritaris com ensenyament o justícia, el Govern ha autoritzat la contractació de personal per cobrir llocs de treball durant la campanya de prevenció d’incendis forestals d’aquest estiu. L’executiu ha aprovat una modificiació de les limitacions fixades en matèria de despeses de personal pel decret de pròrroga dels pressupostos per tal que es pugui contractar les 1.037 persones necessàries per al Programa de Lluita contra Incendis Forestals del Departament d’Interior.\nFinalment, en la reunió d’aquest matí el Consell Executiu ha declarat cinc festes catalanes d’interès nacional. Es tracta dels Tonis de Taradell i de Santa Eugènia de Berga, els Tres Tombs d’Igualada i de Sant Antoni de Valls i l’Encamisada de Falset. També ha declarat la Jota com a element festiu patrimonial d’interès nacional. Totes han quedat incloses en el Catàleg del Patrimoni Festiu de Catalunya.\nFotografia: Consell Executiu (Rubén Moreno) 2465\nFotografia: El portaveu del Govern durant la roda de premsa (Jordi Bedmar) 266\nTall de vídeo: El portaveu explica quina és la voluntat del Govern sobre la cimera econòmica\nTall de vídeo: El portaveu explica que l'impost de successions "quedarà igual o millor que els territoris amb tipus més favorables"\nTall vídeo: El portaveu enumera les festes que el Govern ha declarat d'interès nacional\nFLV | 2267\n22 març 2011 13:38\nEl Govern acorda convocar les eleccions al Conselh Generau d'Aran\n22 març 2011 13:35\n22 març 2011 13:36\nEl Govern aprova les bases per a l'elecció dels membres dels consells comarcals\n22 març 2011 13:33


Pis venda Barcelona Ciutat Vella Cendra - Riera Alta\nREF: 145C30ENC23 file_copy Copiar l'enllaç\nMolt proper a la Ronda Sant Antoni, en finca rehabilitada i amb ascensor, es troba aquest pis reformat de 84m2 construïts. Consta d'un rebedor, un espaiós saló-menjador amb cuina americana, dues habitacions dobles, una habitació individual i dos lavabos complets. El saló i l'habitació principal són oberts a un balcó comú. Els sostres alts li donen una sensació amplitud molt destacable. A més, els grans finestrals de la sala deixen entrarmucho lluminositat a tot el pis.\nEl pis es ven completament moblat i amb electrodomèstics. Apte per inversor i per a client particular.


Som iguals: posem-nos a la pell dels altres - Fedesplai\nAmb aquesta activitat experimentarem com és viure amb diversitat funcional. A partir d’un conte i una activitat artística ens adonarem de les pròpies limitacions i aprendrem a rebutjar comportaments discriminatoris.\nAdonar-se de les pròpies limitacions i de les altres persones, i acceptar-les.\nEstar disposat a conèixer nous nens i nenes independentment de les diferències que hi hagi amb ells i elles.\nRebutjar comportaments discriminatoris i aprendre a comunicar-se amb les altres persones per resoldre els conflictes.\nContinuem amb el conte Música a la panxa, de la Gemma Lienas, que ja ens havia introduït en la diversitat de capacitats. Després, farem l’activitat T’ajudo, m’ajudes?, que consistirà a pensar en alguna cosa que ens costi molt fer a nivell individual i posteriorment, en grups de 3, intentar fer-la amb l’ajuda dels companys i companyes.\nHaurem d’adoptar alguna diversitat funcional motriu per a realitzar les dues activitats d’aquest bloc. La primera és més adequada per als infants més petits i la segona, per a més grans, però es poden combinar.\nObservarem obres de diferents pintors com Kandinsky, Miró, Klee, Mondrian, Matisse, Tàpies… tractant de veure si predominen els colors primaris, les línies, les formes geomètriques, imatges de la natura o del cos humà, tècniques com el retallat o l’esquitxat, o l’ús de materials diversos de reciclatge o rebuig. Escollirem una de les pintures i tècniques i farem un quadre gegant de grup. Això sí, el farem tenint cadascú una limitació física que se’ns haurà indicat prèviament. Com reaccionem i interactuem durant la creació de la nostra obra conjunta?\nJugarem a voleibol asseguts a terra, a futbol lligat (es juga en parelles agafades de les mans i dues pilotes), a foot-cranc (sense porters i tots caminant per terra com un cranc) i a futbol xinès (en rotllana, amb les cames obertes i tocant la pilota només amb les mans).\nAquesta activitat forma part de la proposta educativa Mirall: http://www2.fundesplai.org/mirall/PDF/somiguals.pdf